永字八法

「永」字八法，係古代書法家練習楷書嘅運筆技法。「永」字有八筆：點、橫、豎、鈎、挑、彎、撇、捺，按各自的筆勢以八字概括為側、勒、弩、趯、策、掠、啄、磔。呢八筆係楷書基本筆畫，每筆各有特色，而又互相呼應，一氣呵成。就好似李溥光《雪庵八法》講嘅噉：「磔法之妙，在險橫三過，而開揭其勢力。」如果可以寫出「永」字每一筆嘅精神，噉嗰個人嘅楷書可以話係達到相當水平。

歷史
「永」字八法嘅來源，有一種講法係出自東晉嘅王羲之，另外有人話係崔子玉、鍾繇、智永、張旭。

八法嘅出現，深受《筆陣圖》所總結出嘅漢字七條「筆陣」所影響。據稱《筆陣圖》係由東晉衛鑠所著。另外，唔同時期嘅書法家亦都有相關技法嘅描述，例如：
 《永字八法頌》顏真卿
 《永字八法頌》柳宗元
 《永字八法解》李溥光，佢用兩個字象徵意象嚟命名各筆畫。

列表
下面係「永」字所含有嘅筆畫：

筆畫
楷書

漢字
東亞書法